open-index/open-wikipedia-markdown huggingface dataset:
Evansi sinine

**Evansi sinine** ka **T-1824** on pulbriline värvaine ka asovärv, mida kasutatakse ka tänapäeval diagnostilistel eesmärkidel, süstelahusena manustatuna, nii inimeste kui ka katseloomade vereplasma parameetrite kindlaks määramisel kolorimeetriliselt.Aine on lõhnatu, rohelist, sinakat ja/või pruuni ning musta värvi.   

Keemiline valem: 

IUPAC-i nimetus on tetrasoodium *(6*E*,6*E*)-6,6-[(3,3'-dimethylbiphenyl-4,4'-diyl)di(1*E*)hydrazin-2-yl-1-ylidene]bis(4-amino-5-oxo-5,6-dihydronaphthalene-1,3-disulfonate)*

Evansi sinise tähised värvainete indeksis on C.I. DB53 (Direct Blue 53) ja C.I. 23860.

## Evansi sinine kliinilises meditsiinis
Värvumis-meetodit kasutatakse hematoentsefaalse barjaääri läbilaskvuse ning mitmete närvisüsteemi haiguslike seisundite avastamiseks, ka kasvajate eksperimentaalse ravimeetodina. 

Evansi sinine on nimetatud meetodi aktiivse uurija ja rakendaja, Ameerika anatoomi ja embrüoloogi Herbert McLean Evansi järgi.

## Vaata ka
*Hematoentsefaalne barjäär

## Viited

## Kirjandus
*Robert Allan Phillips, *A METHOD FOR THE DETERMINATION OF THE BLUE DYE T-1824 IN PLASMA*, J Exp Med. 1943 May 1; 77(5): 421–434., PMCID: PMC2135351, Veebiversioon (vaadatud 14.07.2013)
*E. W. H. CRUICKSHANK, I. C. WHITFIELD, *THE BEHAVIOUR OF T. 1824 (EVANS'S BLUE) IN CIRCULATING BLOOD AND A MODIFIED METHOD FOR THE ESTIMATION OF PLASMA VOLUME*, J. Physiol. (I945) I04, 52–59 6I2. I2I, [(vaadatud 14.07.2013)](http://www.ncbi.nlm.nih.gov/pmc/articles/PMC1393526/pdf/jphysiol01495-0064.pdf
Veebiversioon)
*I. M. Yousef, B. Tuchweber, A. Weber, C. C. Roy, *Contribution of the Fluid Phase Endocytosis to Bile Flow in Cholestasis and Choleresis*, Exp Biol Med (Maywood) 1988, 189: 147, DOI: 10.3181/00379727-189-42790, Veebiversioon (vaadatud 14.07.2013)
Kleini pudel

**Kleini pudel** on ühepinnaline servadeta pind, mida esimesena kirjeldas saksa matemaatik Felix Klein 1882. aastal.

## Vaata ka
* Möbiuse leht
Piht

**Piht** on ristiusu kirikus talitus, mille käigus vaimulikule tunnistatakse üles patud ja kahetsetakse neid. 

## Vaata ka
*Meeleparanduse sakrament
*Patutunnistamise sakrament

## Viited

## Välislingid
* Pihist Pärnu Eliisabeti koguduse lehel (vaadatud 26.07.2013)
Avinurme kirik

**Avinurme kirik** on ühelööviline kirik Mustvee vallas aadressil Võidu 4. Kirikut kasutab Eesti Evangeelse Luteri Kiriku Avinurme kogudus. Avinurme kirik on alates 13. novembrist 1997 kultuuriministri määrusega kaitse all kultuurimälestisena. 

## Ajalugu
15. juulil 2009 tähistas Avinurme kirik oma 100. aastapäeva.

25. detsembril 2009 sai Avinurme kirik PRIA rahastamise abil endale neli uut kirikukella.

## Viited

## Välislingid

* 

*Avinurme Kirik kaardil
Ku-riba

**K<sub>u</sub>-sagedusala** ehk **K<sub>u</sub>-riba** on osa elektromagnetlainete spektri mikrolainete sagedusalast vahemikus 10–18 GHz. 

Ku laineala kasutatakse laialdaselt satelliitringhäälingus.

Tähis Ku tuleneb saksakeelsest fraasist *Kurz-unten*, mis viitab lainealale vahetult enne K-riba.

## Kasutus satelliitringhäälingus
Ku-laineala sagedusalad satelliitringhäälingus:
* I (10,7–11,7 GHz) kannb FSS nime.
* II (11,7–12,5 GHz) kannab DBS nime.
* III (12,5–12,75 GHz) kasutab Prantsuse satelliit Telecom

Ku-sagedusala satelliittelevisiooni programmide vastuvõtt toimub üldjuhul paraboolpeegli ja signaalimuunduri (LNB) vahendusel.

## Kasutus radarirakendustes
Radarirakendustes on sagedusvahemik 12–18&nbsp;GHz vastavalt radarilainealadele standardis IEEE 521-2002. Kehtiv Ku sagedusriba definitsioon kattub 11,2–12&nbsp;GHz osas radarirakenduste X-ribaga, kuid satelliitsides (satelliitringhääling, satelliittelevisioon) kasutatakse valdavalt Ku sagedusriba sagedusi vahemikes 10,7–11,7 GHz ja 11,7–12,5 GHz.

## Viited
Morrow' maakond (Oregon)

**Morrow' maakond** (*Morrow County*) on maakond USA-s Oregoni osariigis. Geograafilised koordinaadid on 45°42' N, 119°57' W.

Maakonna halduskeskus on Heppner.

Maakonna pindala on 5302 km&sup2;, millest 41 km&sup2; moodustab veepindala.

Elanike arv oli 2010. aasta rahvaloenduse järgi 11 173. Aastal 2000 oli elanike arv 10 995.

## Naabermaakonnad

* Gilliami maakond (läänes)
* Wheeleri maakond (edelas)
* Granti maakond (lõunas)
* Umatilla maakond (idas)
* Bentoni maakond (põhjas)
* Klickitati maakond (loodes)

## Ajalugu

Morrow' maakond moodustati 15. veebruaril 1884. aastal Umatilla maakonna lääneosast ja väiksest osast Wasco maakonnast. Maakond on saanud nime Morrow' maakonna ühe esimese valge asuniku Jackson L. Morrow' järgi.

## Kaitsealad

* Umatilla metsakaitseala (osa)
* Umatilla National Wildlife Refuge (osa)

## Välislingid

* Morrow' maakonna koduleht (*inglise keeles*)
Portage'i maakond

**Portage'i maakond** (*Portage County*) on maakond USA-s Ohio osariigis. Geograafilised koordinaadid on 41°17' N, 81°20' W.

Maakonna halduskeskus on Ravenna ja suurim linn Kent.

Maakonna pindala on 1306 km&sup2;, millest 4 km&sup2; moodustab veepindala.

Elanike arv oli 2010. aasta rahvaloenduse järgi 161 419. 2000. aastal oli elanikke 152 061.

## Naabermaakonnad

* Geauga maakond (põhjas)
* Trumbulli maakond (idas)
* Mahoningi maakond (kagus)
* Starki maakond (lõunas)
* Summiti maakond (läänes)
* Cuyahoga maakond (loodes)

## Ajalugu

Portage'i maakond moodustati 7. juunil 1807 Trumbulli maakonna osast.

## Välislingid

* Portage'i maakonna koduleht (*inglise keeles*)
Portage'i maakond (Wisconsin)

**Portage'i maakond** (*Portage County*) on maakond USA-s Wisconsini osariigis. Geograafilised koordinaadid on 44°48' N, 89°50' W.

Maakonna halduskeskus ja suurim linn on Stevens Point.

Maakonna pindala on 2132 km&sup2;, millest 41 km&sup2; moodustab veepindala.

Elanike arv oli 2010. aasta rahvaloenduse järgi 70 019. Aastal 2000 oli elanike arv 67 182.

## Naabermaakonnad

* Marathoni maakond (põhjas)
* Shawano maakond (kirdes)
* Waupaca maakond (idas)
* Waushara maakond (kagus)
* Adamsi maakond (edelas)
* Woodi maakond (läänes)

## Ajalugu

Portage'i maakond moodustati 1841.

## Välislingid

* Portage'i maakonna koduleht (*inglise keeles*)
Pottawatomie maakond

**Pottawatomie' maakond** (*Pottawatomie County*) on maakond USA-s Oklahoma osariigis. Geograafilised koordinaadid on 35°20' N, 96°94' W.

Maakonna halduskeskus ja suurim linn on Shawnee.

Maakonna pindala on 2055 km&sup2;, millest 14 km&sup2; moodustab veepindala.

Elanike arv oli 2010. aasta rahvaloenduse järgi 69 442. Aastal 2000 oli elanike arv 65 521.

## Naabermaakonnad

* Lincolni maakond (põhjas)
* Okfuskee maakond (kirdes)
* Seminole'i maakond (idas)
* Pontotoci maakond (kagus)
* McClaini maakond (edelas)
* Clevelandi maakond (läänes)
* Oklahoma maakond (loodes)

## Ajalugu

Pottawatomie' maakond moodustati 1891. aastal. Maakond on saanud nime potavatomi (*potawatomi*) indiaanlaste järgi.
Pottawatomie maakond (Kansas)

**Pottawatomie maakond** on maakond Ameerika Ühendriikides Kansase osariigis.

2010. aastal elas maakonnas 21 604 inimest. Maakonna keskus on Westmoreland (643 elanikku). Suurim asula on Wamego (4224).

Maakonna pindala on 2233 km&sup2;, millest 46 km&sup2; moodustab veepindala.

## Naabermaakonnad

* Marshalli maakond (põhjas)
* Nemaha maakond (kirdes)
* Jacksoni maakond (idas)
* Shawnee maakond (kagus)
* Wabaunsee maakond (lõunas)
* Riley maakond (läänes)

## Ajalugu

Pottawatomie maakond moodustati 20. veebruaril 1857. aastal. Maakond on saanud nime potavatomi (*potawatomi*) indiaanlaste järgi.

## Välislingid

* Pottawatomie maakonna koduleht (*inglise keeles*)
Crooki maakond

**Crooki maakond** (*Crook County*) on maakond USA-s Oregoni osariigis. Geograafilised koordinaadid on 44°13' N, 120°36' W.

Maakonna halduskeskus on Prineville.

Maakonna pindala on 7736 km&sup2;, millest 21 km&sup2; moodustab veepindala.

Elanike arv oli 2010. aasta rahvaloenduse järgi 20 978. Aastal 2000 oli elanike arv 19 182.

## Naabermaakonnad

* Deschutesi maakond (lõunas ja läänes)
* Jeffersoni maakond (põhjas)
* Wheeleri maakond (põhjas)
* Granti maakond (idas)
* Harney maakond (kagus)

## Ajalugu

Crooki maakond moodustati 24. oktoobril 1882. aastal Wasco maakonna osast.

## Kaitsealad

* Ochoco metsakaitseala (osa)

## Välislingid

* Crooki maakonna koduleht (*inglise keeles*)
Crooki maakond (Wyoming)

**Crooki maakond** (*Crook County*) on maakond USA-s Wyomingi osariigis. Geograafilised koordinaadid on 44°59' N, 104°56' W.

Maakonna halduskeskus on Sundance.

Maakonna pindala on 7436 km&sup2;, millest 31 km&sup2; moodustab veepindala.

Elanike arv oli 2010. aasta rahvaloenduse järgi 7083. Aastal 2000 oli elanike arv 5887.

## Naabermaakonnad

* Campbelli maakond (läänes)
* Westoni maakond (lõunas)
* Lawrence'i maakond (idas)
* Butte'i maakond (idas)
* Carteri maakond (põhjas)
* Powder Riveri maakond (loodes)

## Ajalugu

Crooki maakond moodustati 1875. aastal Albany ja Laramie' maakonna osadest. Maakond on saanud nime brigaadikindral George Crooki järgi.

## Kaitsealad

* Black Hillsi metsakaitseala (osa)
* Devils Toweri rahvusmonument
* Thunder Basin National Grassland (osa)

## Välislingid

* Crooki maakonna koduleht (*inglise keeles*)
Eveenid

**Eveenid** (vana nimetus *lamuudid*) on tunguusi-mandžu rahvas Venemaal Kirde-Siberis.

2010. aasta rahvaloenduse andmetel elas Venemaal 22 383 eveeni. Neist elas Sahha Vabariigis 15 071, Magadani oblastis 2635, Kamtšatka oblastis 1872, Tšuktši autonoomses ringkonnas 1392 ja Habarovski krais 1128.

Ukrainas elas 2001. aasta rahvaloenduse andmetel 104 eveeni.

Antropoloogiliselt kuuluvad eveenid mongoliidse rassi baikali ehk paleosiberi rühma. Võrreldes evenkidega on nad lühemat kasvu ja heledama nahaga.

Eveeni keel kuulub tunguusi-mandžu keelte põhjarühma. Tänapäeval ei räägi ligikaudu 3/4 eveene enam eveeni keelt, vaid on üle läinud vene või jakuudi keelele. 2011. aasta rahvaloenduse andmetel valdas Venemaal eveeni keelt ainult 5656 inimest.

Tõenäoliselt on eveenid kujunenud tunguusi ja jukagiiri hõimude segunemise tulemusel aastasadade jooksul. Varasemal ajal olid eveenid rändleva eluviisiga põhjapõdrakasvatajad ja kütid, rannikualadel ka kalurid ja mereloomakütid. 20. sajandil on eveenid suures osas omaks võtnud paikse eluviisi.

Eveenid on evenkide lähedane sugulasrahvas, kuid nad on siiski eri rahvad.

Tuntud eveene on maailmameister maadluses Viktor Lebedev, "legendaarne eveenitar" Dolguntša ning kirjanik ja ühiskonnategelane Andrei Krivošapkin.

## Vaata ka
*Eveeni-Bõtantai rahvusuluss

## Viited

## Välislingid
*Eveenid Vene Impeeriumi rahvaste punases raamatus (inglise keeles)
Sidney Crosby

**Sidney Patrick Crosby** (sündinud 7. augustil 1987 Cole Harbouris Nova Scotias) on Kanada jäähokimängija. Ta mängib 2005. aastast NHL-i klubis Pittsburgh Penguins ja on meeskonna kapten.

Ta valiti 2005. aasta NHL-i ''draft''<nowiki/>'is esimesena. Esimesel hooajal NHL-is kogus ta 102 punkti ja oli sellega liigas kuues. Hooajal 2006/2007 võitis ta resultatiivseimale mängijale antava Art Ross Trophy, kui kogus hooajaga 120 punkti. Ta sai sellega kõige nooremaks mängijaks, kes mõnes Põhja-Ameerika kõrgliigas resultatiivseima mängija auhinna võitnud. Samal hooajal sai Crosby ka liiga kõige väärtuslikumale mängijale antava Hart Memorial Trophy ja kõige silmapaistvamale mängijale antava auhinna Ted Lindsay Award. Sellega sai ta seitsmendaks mängijaks NHL-i ajaloos, kes on ühel hooajal kõik need kolm auhinda võitnud.

Hooaega 2007/2008 alustas ta Penguinsi kaptenina ja juhtis meeskonna Stanley karikavõistluste finaali, kus kaotati Detroit Red Wingsile. Penguins kohtus Red Wingsiga finaalseerias ka järgmisel hooajal, kuid suutis nüüd selle võitja. Crosby sai kõige nooremaks kapteniks NHL-i ajaloos, kes Stanley karika võitnud.

Hooajal 2009/2010 lõi ta 51 väravat, mis tema suurim ühe hooaja jooksul löödud väravate arv. Ta jagas koos Steven Stamkos sellega liiga suurimale väravalööjale antavat Maurice "Rocket" Richard Trophyt. Crosby kogus hooajaga 109 punkti ja oli nii liigas teisel kohal. Hooajaväliselt sai ta Mark Messier Leadership Awardi auhinna.

Hooajal 2010/2011 saadud vigastuse tõttu pidi ta kümme ja pool kuud väljakult kõrvale jääma.

Hooajal 2013/2014 pälvis ta teise Hart Memorial Trophy ja teise Art Ross Trophy.

Hooajal 2015/2016 oli ta liiga suurimate väravalööjate seas kolmas ja oli Penguinsi kapten 2016. aasta Stanley karika finaalis, kus alistati San Jose Sharks. Ta pälvis Stanley karika *playoff*de kõige väärtuslikumale mängijale antava Conn Smythe Trophy.

Stanley karikas võideti ka järgmisel hooajal, kui finaalis alistati Nashville Predators mängudega 4:2.

2017. aastal valiti ta NHL-i ajaloo 100 läbi aegade parima mängija sekka. Esimese mängijana pärast Mario Lemieux'd võitis ta teist aastat järjest Conn Smythe Trophy.

NHL-i hooaja esimesesse sümboolsesse koosseisu (NHL First All-Star Team) on ta valitud kokku neljal korral.

Crosby on esindanud Kanadat nii noorte kui ka täiskasvanute koondises. 2010. ja 2014. aastal tuli ta Kanada koondisega olümpiavõitjaks ning 2015. aastal maailmameistriks.

## Välislingid
*Sidney Crosby – ESPN
* Sidney Crosby hockeydb.com lehel
Daunia

**Daunia** (kreeka keeles *Δαυνία*), tuntud ka kui Capitanata, on ajaloolis-geograafiline piirkond Lõuna-Itaalias Põhja-Apuulias, umbes tänapäeva Foggia provintsi piirides. Daunia, koos Peucetia ja Messapiaga, moodustas japüügide järgi nime saanud Japüügia.

## Viited

## Kirjandus
* Infante, Renzo, *I cammini dell'angelo nella Daunia tardoantica e medievale* (Bari, Edipuglia, 2009) (Bibliotheca Michaelica, 4).

## Välislingid
* The origins of the Daunia civilization and the early Iron Age (itaalia ja inglise keeles)
Foresti maakond

**Foresti maakond** (*Forest County*) on maakond USA-s Wisconsini osariigis. Geograafilised koordinaadid on 45°67' N, 88°78' W.

Maakonna halduskeskus ja suurim linn on Crandon.

Maakonna pindala on 2710 km&sup2;, millest 84 km&sup2; moodustab veepindala.

Elanike arv oli 2010. aasta rahvaloenduse järgi 9304. Aastal 2000 oli elanike arv 10 024.

## Naabermaakonnad

* Florence'i maakond (kirdes)
* Marinette'i maakond (idas)
* Oconto maakond (kagus)
* Langlade'i maakond (edelas)
* Oneida maakond (läänes)
* Vilasi maakond (loodes)
* Ironi maakond (põhjas)

## Ajalugu

Foresti maakond moodustati 1848. aastal Oconto maakonna osast.

## Kaitsealad

* Nicoleti metsakaitseala (osa)

## Välislingid

* Foresti maakonna koduleht (*inglise keeles*)
Foresti maakond (Pennsylvania)

**Foresti maakond** (*Forest County*) on maakond USA-s Pennsylvania osariigis. Geograafilised koordinaadid on 41°52' N, 79°24' W.

Maakonna halduskeskus ja suurim linn on Tionesta.

Maakonna pindala on 1116 km&sup2;, millest 8 km&sup2; moodustab veepindala.

Elanike arv oli 2010. aasta rahvaloenduse järgi 7716. Aastal 2000 oli elanike arv 4946.

## Naabermaakonnad

* Warreni maakond (põhjas)
* McKeani maakond (kirdes)
* Elki maakond (idas)
* Jeffersoni maakond (lõunas)
* Clarioni maakond (lõunas)
* Venango maakond (läänes)

## Ajalugu

Foresti maakond moodustati 11. aprillil 1848 Jeffersoni maakonna osast.

## Kaitsealad

* Allegheny metsakaitseala (osa)
* Cook Forest State Park (osa)

## Välislingid

* Foresti maakonna koduleht (*inglise keeles*)
Brunswicki maakond

**Brunswicki maakond** (*Brunswick County*) on maakond USA-s Põhja-Carolina osariigis. Geograafilised koordinaadid on 34°04' N, 78°22' W.

Maakonna halduskeskus on Bolivia.

Maakonna pindala on 2719 km&sup2;, millest 505 km&sup2; moodustab veepindala.

Elanike arv oli 2010. aasta rahvaloenduse järgi 107 431. Aastal 2000 oli elanike arv 73 143.

## Naabermaakonnad

* Penderi maakond (kirdes)
* New Hanoveri maakond (idas)
* Horry maakond (edelas)
* Columbuse maakond (loodes)

## Ajalugu

Brunswicki maakond moodustati 1764. aastal Bladeni ja New Hanoveri maakonna osadest. Maakond on saanud nime Braunschweig-Lüneburgi hertsogkonna järgi.

## Välislingid

* Brunswicki maakonna koduleht (*inglise keeles*)
Brunswicki maakond (Virginia)

**Brunswicki maakond** (*Brunswick County*) on maakond USA-s Virginia osariigis. Geograafilised koordinaadid on 36°76' N, 77°86' W.

Maakonna halduskeskus on Lawrenceville.

Maakonna pindala on 1474 km&sup2;, millest 8 km&sup2; moodustab veepindala.

Elanike arv oli 2010. aasta rahvaloenduse järgi 17 434. Aastal 2000 oli elanike arv 18 149.

## Naabermaakonnad

* Nottoway maakond (põhjas)
* Dinwiddie' maakond (kirdes)
* Greensville'i maakond (idas)
* Warreni maakond (lõunas)
* Mecklenburgi maakond (läänes)
* Lunenburgi maakond (loodes)

## Ajalugu

Brunswicki maakond moodustati 1720. aastal Prince George'i maakonna osast ja hiljem 1732 Isle of Wighti ja Surry maakonna osadest. Maakond on saanud nime Braunschweig-Lüneburgi hertsogkonna järgi.

## Välislingid

* Brunswicki maakonna koduleht (*inglise keeles*)
Pojeng

**Pojeng** (ka *<nowiki/>'pujeng*'; ladina keeles *Paeonia*) on õistaimede perekond, ainus perekond pojengiliste (*Paeoniaceae*) sugukonnas. Praegu aktsepteeritakse 36 liiki. Pojengid on levinud Aasias, Lõuna-Euroopas ja Põhja-Ameerika lääneosas.

Eesti aedadesse levisid esimesed pojengid mõisatest,eriti 20. sajandi alguses. Taimed on vastupidavad ja on tihti vanades talukohtades säilinud. Ühel kasvukohal võib pojeng kasvada oma sada aastat.  Üks enim ja kauem Eestis kasvatatud pojengisorte on varajase pojengi (*Paeonia officinalis*) sort 'Rubra Plena'.Valgeõielistest sortidest peetakse meil tavalisimaks valgeõielise pojengi (*Paeonia lactiflora*) sorti 'Festiva Maxima' (Mielles, 1851). Roosadest sortidest levinuim on 'Edulis Superba' (Lemon, 1824). Eesti aedades on ühtlasi levinud ahtalehine pojeng (*Paeonia tenuifolia*). 

Sorte on aretatud umbes 10 000, kuid registreeritud on pooled neist. Eriti intensiivne on olnud aretustöö Hiinas, kus see on kestnud tuhandeid aastaid. Seal populaarsed puispojengid (*Paeonia x suffruticosa*) on meil vähe levinud, Läänes on see-eest aretatud palju rohtseid pojengisorte valgeõielisest pojengist (*Paeonia lactiflora*). Põõsaspojengi sordid pole meie kliimas vastupidavad, küll on aga täiesti külmakindel üks teine puispojengiliik, Rocki pojeng (*Paeonia rockii*). Väidetavalt on külmakindlaks osutunud nende kahe liigi kollaseõieline hübriid 'High Noon'. Ametlikku registrit pojengisortide üle peab Ameerika Pojengide Ühing (*American Peony Society*, asutatud 1903).

Pojengi kõik osad, eriti juured, on mürgised ja sisaldavad paeonooli. Sellegipoolest on pojengid kasutust leidnud nii ravim- kui ka toidutaimedena. Näiteks on anomaalse pojengi ja põõsaspojengi juurepreparaate kasutatud valu, põletiku ja kõrge vererõhu korral. 

Hiinas on põõsaspojeng jõukuse ja ilu sümbol ning ühtlasi Hiina rahvuslill. Kolmetine pojeng on Serbia rahvuslilleks.  

Lõikeõite võtmisel tuleks enne uuelt taimelt varre lõikamist lõikevahendit desinfitseerida, et vältida viiruse levikut. 

## Liike
**Paeonia anomala* L. – anomaalne pojeng
**Paeonia daurica* Jacks. in Andrews – kolmetine pojeng
**Paeonia lactiflora* Pall. – valgeõieline pojeng 
**Paeonia ×lemoinei* Rehder – prantsuse pojeng
**Paeonia mlokosewitschii* Lomakin – lagodehhi pojeng (Mlokosevitši pojeng) 
**Paeonia officinalis* L. – varajane pojeng
**Paeonia rockii* – Rocki pojeng
**Paeonia ×suffruticosa* Andrews – põõsaspojeng
**Paeonia tenuifolia* L. – ahtalehine pojeng 

## Välislingid
Letofiil

**Letofiil** on mittelätlane, kes huvitub läti keelest, kultuurist, maast ja rahvast. 

## Letofiile
*Karl Aben
*Kalev Kalkun
*Garlieb Merkel
*Ita Saks
*Livia Viitol

## Viited
Vaestehoolekanne

**Vaestehoolekanne** on vaeste inimeste eest hoolitsemise korraldamine ühiskonnas. 

## Vaata ka
*sotsiaalhoolekanne

## Viited
Muinasusund

**Muinasusund** (ka: **muistne usund, muinasusk**) on muinasajal valitsenud uskumuste kogum, muinasaja usund.

## Vaata ka
*eesti muinasusund
*soome muinasusund

## Viited
Mecklenburgi maakond

**Mecklenburgi maakond** (*Mecklenburg County*) on maakond USA-s Põhja-Carolina osariigis. Geograafilised koordinaadid on 35°25' N, 80°83' W.

Maakonna halduskeskus ja suurim linn on Charlotte.

Maakonna pindala on 1414 km&sup2;, millest 52 km&sup2; moodustab veepindala.

Elanike arv oli 2010. aasta rahvaloenduse järgi 919 628. Aastal 2000 oli elanike arv 695 454.

Maakond on elanike arvult ja rahvastikutiheduselt Põhja-Carolina suurim.

## Naabermaakonnad

* Iredelli maakond (põhjas)
* Cabarrusi maakond (kirdes)
* Unioni maakond (kagus)
* Lancasteri maakond (lõunas)
* Yorki maakond (edelas)
* Gastoni maakond (läänes)
* Catawba maakond (loodes)
* Lincolni maakond (loodes)

## Ajalugu

Mecklenburgi maakond moodustati 6. novembril 1762. aastal Ansoni maakonna lääneosast.

Väidetavalt oli Mecklenburgi maakond esimene, mis kuulutas end Suurbritannia ülemvõimu alt iseseisvaks - väidetakse, et Charlotte's kirjutati Mecklenburgi Iseseisvusdeklaratsioonile alla juba 20. mail 1775. Seda kuupäeva on kujutatud ka Põhja-Carolina osariigi lipul.
## Välislingid

* Charlotte ja Mecklenburgi maakonna koduleht (*inglise keeles*)
Mecklenburgi maakond (Virginia)

**Mecklenburgi maakond** (*Mecklenburg County*) on maakond USA-s Virginia osariigis. Geograafilised koordinaadid on 36°68' N, 78°37' W.

Maakonna halduskeskus on Boydton.

Maakonna pindala on 1759 km&sup2;, millest 142 km&sup2; moodustab veepindala.

Elanike arv oli 2010. aasta rahvaloenduse järgi 32 727. Aastal 2000 oli elanike arv 32 280.

## Naabermaakonnad

* Lunenburgi maakond (põhjas)
* Brunswicki maakond (idas)
* Warreni maakond (kagus)
* Vance'i maakond (lõunas)
* Granville'i maakond (edelas)
* Halifaxi maakond (läänes)
* Charlotte'i maakond (loodes)

## Ajalugu

Mecklenburgi maakond moodustati 1765. aastal Lunenburgi maakonna lääneosast.

## Välislingid

* Mecklenburgi maakonna koduleht (*inglise keeles*)
Metsmesindus

**Metsmesindus** ehk **metsamesindus** on mee korjamine puuõõnsustes pesitsevatelt mesilastelt. 

Ajalooliselt kujutab metsmesindus endast üleminekuvormi meejahilt tarumesindusele.  

Metsmesinduse puhul kasutatakse kasvavaid puid, mille puuõõnsus on suuremaks uuristatud või tehislik. Puud võivad olla talude ligidal ning sülemeid võidakse neisse ka inimese poolt paigutada. Selliseid puid on kutsutud *mesipuudeks* või *tarupuudeks*. Tavaliselt märgistas iga talu oma tarupuu peremärgiga.

Eestis hakkas metsmesindus aeglaselt asenduma kodumesindusega 16. sajandil, kadudes kasutuselt valdavalt 19. sajandil. Üksikutes kohtades jätkus see ka 20. sajandil. Eesti metsmesinduse ajaloo uurija Ferdinand Linnus leidis kasutusel olevaid tarupuid (*tarupettäid*) 1920. aastail Lõuna-Eestist. Üksikuid kasutusel olnud tarumände on leidunud Kaika ja Ähijärve külas veel 20. sajandi teisel poolel.

## Vaata ka
*meejaht
*kodumesindus
*tarumesindus
* metsamesi (lehemesi)

## Viited

## Kirjandus
* Metsamesindusest mesindusleksikonis (vaadatud 16.07.2013)
Diferentsiaaltakistus

**Diferentsiaaltakistus** ehk **dünaamiline takistus** on elektrotehnikas takistus, mis väljendab elektrivoolu muutuse sõltuvust pinge muutusest. Diferentsiaaltakistus on vajalik mittelineaarse pinge-voolu karakteristikuga ehk tunnusjoonega elektronseadiste takistuse väljendamiseks muutuva pinge või vooluga elektriahelates, sealhulgas ka nõrga vahelduvsignaali ahelates.

Kui vool elektriahelas sõltub pingest lineaarselt, siis on vool pingega võrdeline (näiteks kui püsitakistil pinge suureneb kahekordselt, siis ka vool suureneb kaks korda). Pinge-voolu tunnusjooneks on sel juhul sirge, mis algab koordinaatide nullpunktist (joonisel sirge B) ja kehtib Ohmi seadus, mille kohaselt  *R = U/I*. (Kõrvalolevail graafikuil on pinge tähiseks *V*.)

Mittelineaarse pinge-voolu tunnusjoone korral aga on jagatis *U/I* iga pinge-voolu paari jaoks erisugune ja seadise või elektriahela takistust ei saa väljendada mingi ühe takistusväärtusega. Väikeses pingemuutuse ulatuses valitud tööpunkti (A) ümbruses võib *U-I*-sõltuvuse siiski lugeda lineaarseks. Selles piiratud ulatuses on voolu sõltuvus pingest  määratud sirgega C, mis on tunnusjoone puutuja punktis A. Diferentsiaaltakistuse määrab selle sirge kaldenurk pingetelje suhtes: mida suurem nurk, seda väiksem takistus. 

Kui pinge-voolu tunnusjoonel on langev osa (punane tunnusjoone lõik alumisel graafikul), siis selles osas on diferentsiaaltakistus negatiivne, s.t pinge suurenemisel vool väheneb (ja vastupidi). Niisugune langev osa on näiteks tunneldioodi *U-I*-karakteristikul.

Valitud tööpunkti A ümbruses (vastavalt punkt  P negatiivse diferentsiaaltakistuse graafikul) saab arvutada diferentsiaaltakistuse pingete ja voolude vahede järgi valemiga  
:r =\frac{ \Delta U}{\Delta i}=\frac{U_2 - U_1}{i_2 - i_1},
kus Δ*U* on pingemuutus vahemikus *U*1 ‒ *U*2 ja Δ*i*  on vastav voolumuutus vahemikus *i*1 ‒ *i*2.

Niisiis on diferentsiaaltakistus seotud teatud kindlate voolu või pinge vahemikega. Näiteks kui stabiliseerimisdioodi läbivale voolule 8 mA vastab pinge 5,98 V ja voolu tugevnemisel 32 mA-ni mõõdetakse pingeks 6,04 V, siis Δ*U* = 6,04 ‒ 5,98 = 0,06 V ning Δ*I* = 32 ‒ 8 = 24 mA = 0,024 A ja diferentsiaaltakistus *r* = 0,06/0,024 = 2,5 Ω. See takistus on palju väiksem kui pinge ja voolu mõõtepaaride järgi arvutamisel saadav tulemus.

## Välislingid
* Dynamic Resistance
* Differential resistance for a zener
* Negative-resistance circuits
Dunni maakond

**Dunni maakond** (*Dunn County*) on maakond USA-s Wisconsini osariigis. Geograafilised koordinaadid on 44°95' N, 91°90' W.

Maakonna halduskeskus ja suurim linn on Menomonie.

Maakonna pindala on 2238 km&sup2;, millest 31 km&sup2; moodustab veepindala.

Elanike arv oli 2010. aasta rahvaloenduse järgi 43 587. Aastal 2000 oli elanike arv 39 858.

## Naabermaakonnad

* Barroni maakond (põhjas)
* Chippewa maakond (kirdes)
* Eau Claire'i maakond (kagus)
* Pepini maakond (lõunas)
* Pierce'i maakond (edelas)
* St. Croix' maakond (läänes)
* Polki maakond (loodes)

## Ajalugu

Dunni maakond moodustati 3. veebruaril 1854. aastal Chippewa maakonna osast. Maakond on saanud nime Wisconsini osariigi senaatori Charles Dunni järgi. 

## Viited

## Välislingid

* Dunni maakonna koduleht (*inglise keeles*)
Organogeensed mullahorisondid

**Organogeensed** ehk **orgaanilised mullahorisondid** on mullahorisondid, mis sisaldavad üle 30 massiprotsendi (umbes 60 mahuprotsendi) orgaanilist ainet.

Organogeensete mullahorisontide hulka kuuluvad metsakõdu- ja rohukuluhorisondid, huumushorisont ning turbahorisont.
Dunni maakond (Põhja-Dakota)

**Dunni maakond** (*Dunn County*) on maakond USA-s Põhja-Dakota osariigis. Geograafilised koordinaadid on 47°36' N, 102°62' W.

Maakonna halduskeskus on Manning ja suurim linn Killdeer.

Maakonna pindala on 5392 km&sup2;, millest 189 km&sup2; moodustab veepindala.

Elanike arv oli 2010. aasta rahvaloenduse järgi 3536. Aastal 2000 oli elanike arv 3600.

## Naabermaakonnad

* Mountraili maakond (põhjas)
* McLeani maakond (kirdes)
* Merceri maakond (idas)
* Starki maakond (lõunas)
* Billingsi maakond (edelas)
* McKenzie maakond (loodes)

## Ajalugu
Dunni maakond moodustati 24. mail 1883. aastal. Maakond on saanud nime Põhja-Dakota esimese apteegi rajaja ja Bismarcki ühe esimese linnapea John Piatt Dunni järgi.

## Kaitsealad

* Lake Ilo National Wildlife Refuge

## Viited

## Välislingid

* Dunni maakonna koduleht (*inglise keeles*)
Magasivili

**Magasivili** ehk **magasinivili** oli talupoegade vili, mis asus ühises aidas (magasiaidas). Magasivilja kasutati ikalduse ja nälja korral.

## Viited
Tartu Ülikooli raamatupood

**Tartu Ülikooli raamatupood** oli Tartu Ülikoolile kuulunud raamatupood Tartus Ülikooli tänav 11, Werneri kohviku kõrval.

Aadressil Ülikooli 11 tegutsesid raamatupoed juba 19. sajandi lõpust, mil samas avati E. A. Justi raamatu- ja kivitrükiäri. 1929. aastast 1940. aastate alguseni müüs samas raamatuid Akadeemiline Kooperatiiv. 1940. aastatest 1950. aastate alguseni tegutses seal kauplus Akadeemiline Raamat, 1964. aastani kandis pood nime Raamatukauplus nr 2 ja 1964–1983 Raamatukauplus "Ülikooli". 2. oktoobril 1983 toimus hoones tulekahju, misjärel maja seisis viis aastat tühjana. 1. juunil 1988 alustas hoone renoveerimist Poola restaureerimisfirma.

Tartu Ülikooli raamatupood avati Ülikooli 11 hoones 13. mail 1996. Ehkki suure osa ülikooli raamatupoe pinnast täitsid ülikooli enda kirjastuse väljaanded ja teaduskirjandus laiemalt, müüdi poes ka kõikvõimalikku muud kirjavara, sealhulgas antikvaarset, kirjatarbeid ja Tartu Ülikooli meeneid. Samuti toimusid poes raamatuoksjonid ning erialaste väliskirjastuste näitusmüügid.

2010. aastal müüs ülikool kahjumis püsinud raamatupoe raamatukauplusele Krisostomus. Ülikooli raamatupoe kaubamärgi kasutamiseks sõlmiti litsentsileping, mis kehtis 6. märtsini 2018. Postimehe teatel oli poe kahjum poe 2009. aastal 813 000 krooni, 2010. aasta esimesel poolaastal 336 000 krooni; ostusumma võis olla 500 000 krooni.

Ülikooli otsus kauplus sulgeda tekitas mõningat protesti, muuhulgas loodi Facebookis lehekülg "Ülikooli raamatupood ja kirjastus peavad jääma". 

Ülikooli tänaval tegutsenud Tartu Ülikooli raamatupood lõpetas tegevuse 30. juunil 2012, Tartu Ülikooli kirjastus jätkab raamatute müüki internetis. Poe ruumidesse kolisid Soome Instituut ja Tartu linnavalitsuse mõned struktuuriüksused. 

2012. aasta juulist kuni märtsini 2018 kasutas vastavalt litsentsilepingule nimetust "Ülikooli raamatupood" OÜ Raamatukauplus Krisostomus aadressil Raekoja plats 11. 

## Viited

## Välislingid
* Tartu Ülikooli raamatupoe veebileht
* "Tartu Ülikooli raamatupood teeb raamatuoksjoni" Eesti Päevaleht, 17. november 2000
* Marju Himma "Tartu Ülikool võib loobuda raamatupoest" Postimees, 26. mai 2010
* Marju Himma "Ülikool vaeb raamatupoe tulevikku" Postimees, 17. juuni 2010
* "Ülikool tahab raamatupoe Krisostomusele müüa" Postimees, 18. juuni 2010
* Marju Himma "Tartu Ülikooli raamatupood vahetas omanikku" Postimees, 2. september 2010
* "Tartu Ülikooli Raamatupood kolib suvel Raekoja platsi" Postimees / Raamatukaupluse Krisostomus, pressiteade, 12. aprill 2012
* Raimu Hanson "Tartu linn jättis raamatupoe endale" Postimees, 4. juuli 2012
* "Tartu Ülikooli raamatupood kolib" Postimees, 12. aprill 2012
Wardi maakond (Texas)

**Wardi maakond** (*Ward County*) on maakond USA-s Texase osariigis. Geograafilised koordinaadid on 31°51' N, 103°10' W.

Maakonna halduskeskus on Monahans.

Maakonna pindala on 2165 km&sup2;, millest 3 km&sup2; moodustab veepindala.

Elanike arv oli 2010. aasta rahvaloenduse järgi 10 658. Aastal 2000 oli seal 10 909 elanikku.

## Naabermaakonnad

* Winkleri maakond (põhjas)
* Ectori maakond (kirdes)
* Crane'i maakond (idas)
* Pecosi maakond (lõunas)
* Reevesi maakond (läänes)
* Lovingi maakond (loodes)

## Ajalugu

Wardi maakond moodustati 1887. aastal Tom Greeni maakonna osast. Maakond on nime saanud Texase revolutsiooni sõduri Thomas W. Wardi järgi.

## Välislingid

* Wardi maakonna koduleht (*inglise keeles*)
Saksastumine

**Saksastumine** on kellegi sakslaseks saamine oma rahvusest loobumise hinnaga. Abstraktsemalt ka millegi saksapäraseks muutumine. 

## Vaata ka
*kadakasaks
*Venestamine
*Ärkamisaeg
*Saksastamine
## Viited
Lunenburgi maakond

**Lunenburgi maakond** (*Lunenburg County*) on maakond USA-s Virginia osariigis. Geograafilised koordinaadid on 36°95' N, 78°24' W.

Maakonna halduskeskus on Lunenburg.

Maakonna pindala on 1119 km&sup2;, millest 3 km&sup2; moodustab veepindala.

Elanike arv oli 2010. aasta rahvaloenduse järgi 12 914. Aastal 2000 oli elanike arv 13 146.

## Naabermaakonnad

* Prince Edwardi maakond (põhjas)
* Nottoway maakond (kirdes)
* Brunswicki maakond (idas)
* Mecklenburgi maakond (lõunas)
* Charlotte'i maakond (läänes)

## Ajalugu

Lunenburgi maakond moodustati 1. mail 1746 Brunswicki maakonna osast. Maakond on saanud nime Braunschweig-Lüneburgi hertsogkonna järgi.

## Välislingid
* Lunenburgi maakonna koduleht (*inglise keeles*)
Talude päriseksostmine

**Talude päriseksostmine** oli 19. ja 20. sajandil Eesti- ja Liivimaa kubermangus nähtus, kus talurahvas ostis seni mõisnikele kuulunud mõisamaad.

1849. aastal võeti vastu uus talurahvaseadus Liivimaa kubermangus, millega mõisate valdused jagati mõisa- ja talumaaks ning sai võimalikuks ka ulatuslikum talude päriseksostmine. See sõltus aga suurel määral mõisniku tahtest ja võimalustest tema omanduses olevaid renditalusid päriseks müüa. Päriseksostmine oli ennekõike seotud lõpliku naturaalmajanduselt rahamajandusele üleminekuga, kus mõisnik hakkas oma põldudel kasutama palgatööjõudu. Päriseksostmine edenes tunduvalt kiiremini Lõuna-Eestis, kus juba 19. sajandi lõpuks oli enamik talusid talupoegade omanduses.

Enne seda olenes talude omandamine, konkreetse mõisniku volist. Esimesi talusid müüdi aga ka enne üldkehtiva seaduse vastuvõtmist, 1823. aastal Luunja vallas.

Põhja-Eestis Eestimaa kubermangus sai talude päriseks ostmise aluseks 1856. aasta Eestimaa talurahvaseadus, ehkki esimene talu osteti päriseks juba 1854. aastal. Esimese 20 aasta jooksul osteti Eestimaa kubermangus päriseks umbes 1500 talu. 1880. aastaiks oli Eestimaa kubermangus päriseks ostetud vaid umbes 10% talukohtadest.

1851/1852. aastal oli talupoegade omanduses 0,07% taludest, raharendil oli 13,88%, segarendil oli 4,2% ja teorendil oli 81,83% taludest.
1867/1868. aastal oli talupoegade omanduses 14,26%, raharendil 80,71%, segarendil 3,59% ja teorendil 1,42% talundit.

1916. aasta põllumajandusloenduse andmeil oli Eestimaal mõisnikke (nende seas oli ka eestlasi ja teistest rahvustest inimesi) koos perekonnaliikmetega loendatud umbes 4000, mis moodustas 0,7% põllumajandusega tegelevast rahvastikust, maarahvastikust umbes 0,5% Eesti mõisamajapidamiste omanduses oli üle poole kogu maast ja seal oli töötas üle 100 000 inimese.

1917. aastal oli Eestimaal ja Liivimaal kustutamata krediidiga: Eestimaa Krediitseltsis 8560 talundit, Liivimaa Maakrediitseltsis 7407, Talurahva Põllupangas 10 089, Doni Põllupangas 712, Peterburi-Tuula Põllupangas 250 ja kokku 27 018 talundit.

## Vaata ka
*talude kruntimine

## Viited

## Kirjandus
*Toomas Püvi, Talude päriseksostmisest Eestimaa kubermangus 19. sajandi lõpul, Eesti NSV Teaduste Akadeemia Toimetised. Ühiskonnateaduste seeria. Köide 38, 1989, nr. 1, lk 67–79
Prince Edwardi maakond

**Prince Edwardi maakond** (*Prince Edward County*) on maakond USA-s Virginia osariigis. Geograafilised koordinaadid on 37°22' N, 78°44' W.

Maakonna halduskeskus on Farmville.

Maakonna pindala on 917 km&sup2;, millest 3 km&sup2; moodustab veepindala.

Elanike arv oli 2010. aasta rahvaloenduse järgi 23 368. Aastal 2000 oli elanike arv 19 720.

## Naabermaakonnad

* Cumberlandi maakond (põhjas)
* Buckinghami maakond (loodes)
* Amelia maakond (kirdes)
* Appomattoxi maakond (läänes)
* Nottoway maakond (idas)
* Charlotte'i maakond (edelas)
* Lunenburgi maakond (kagus)

## Ajalugu

Prince Edwardi maakond moodustati 1754. aastal Amelia maakonna osast.

## Välislingid

* Prince Edwardi maakonna koduleht (*inglise keeles*)
Viljakümnis

**Viljakümnis** oli feodaalkorral kehtinud naturaalmaks (teatud kümnis), mida talupoeg pidi maa kasutamise eest maksma mõisale. Algul oli viljakümnise suurus 1/10 vilja saagist.

## Viited
Gleimuld

**Gleimuld** ehk **Gleysol** on muld, milles kaua aega toimub gleistumine pideva liigniiskusega tingimustes. Gleimulla tunnuseks on rohked gleilaigud ja roosteplekid või katkemata gleihorisont.

## Gleimullad Eestis
* Gleimullad G
** Karbonaatsed gleimullad KG
*** Paepealsed gleimullad Ghk
*** Rähksed gleimullad Gk
** Leostunud gleimullad G0
*** Leostunud gleimullad G0
*** Leetjad gleimullad GI
** Gleimullad
*** Küllastunud gleimuld G(0)
*** Küllastumata gleimuld G(I)
** Turvastunud gleimullad G1
*** Küllastunud turvastunud gleimuld 
*** Küllastumata turvastunud gleimuld 
* Leetunud gleimullad LkG
** Näivleetunud gleimullad LPG, L(P)G
*** Pruunid näivleetunud gleimullad
*** Heledad näivleetunud gleimullad
** Leetunud gleimullad
* Leedegleimullad LG
** Leedegleimullad
** Turvastunud leedegleimullad

## Vaata ka
*Gleistunud muld

## Viited
Pearahamaks

**Pearahamaks** ehk **hingemaks** oli 18.–19. sajandil Venemaa keisririigile kehtestatud riigimaks, mida pidid maksma maksustatud seisuste meessoost isikud. Eesti- ja Liivimaa kubermangus kehtestati see 1783. aastal.

Maksu ei pidanud tasuma aadlikud, vaimulikud, õpetlased ja riigiametnikud.

Pearahamaksu määr oli selle asutamisest 1724. aastal Peeter I poolt 70 kopikat hingelt, 1794. aastal tõstis Katariina II tasu määra 1 rublale.

## Vaata ka
* Pearaharahutused

## Viited
Theodor Wagner-Jauregg

**Theodor Wagner-Jauregg** (2. mai 1903 Viin – 19. veebruar 1992) oli šveitsi-saksa keemik.

## Haridus- ja tööeluga seonduvat
* 1921–1923 keemiaõpingud Viini ülikoolis;
* 1923–1926 keemiaõpingud Müncheni ülikoolis;
* 1930–1936 töötas ta Richard Kuhni assistendina Kaiser Wilhelmi Meditsiiniuuringute Instituudis (KWI für Medizin-Forschung, hilisem nimetus Max Plancki Instituut) Heidelbergis
* 1936–1948 töötas ta *Georg-Speyer-Haus*i uurimisinstituudis Frankfurdis.
* 1948–1955 töötas Wagner-Jauregg Ameerika Ühendriikides, kuhu ta viidi teise maailmasõja lõppedes üle USA armee keemiavägede teenistusse. Ta oli üks väheseid saksa keemikuid, kes osales operatsioonis *Paperclip*. 
* 1955. aastal asus ta tööle väikese farmaatsiakompanii uurimisdirektorina Šveitsis Zofingenis.

## Panus teaduse arendamisse
* 1929. aastal eraldas Wagner-Jauregg koos Paul György ja Richard Kuhniga keemiliselt B<sub>2</sub>-vitamiini
* 1933. aastaks eraldas ta koos Kuhni ja Györgyga puhta riboflaviini pärmist, munavalgest ja vadakust. Munavalgest eraldatud kollase pigmendi, millel oli B2-vitamiini toime, nimetasid nad ovoflaviiniks.
* 1933–1934 koostas ta koos Richard Kuhniga B2 vitamiini struktuuri.

## Publikatsioonid
*1928. *Rodationsdispersion von Zuckern*, DOI: 10.1002/hlca.19280110195, Helvetica Chimica ActaVolume 11, Issue 1, pages 786–789, 1928,Osaline veebiversioon (vaadatud 15.07.2013)
*1930.*Über addierende Hetero-polymerisation*, DOI: 10.1002/cber.19300631140, Berichte der deutschen chemischen Gesellschaft (A and B Series) Volume 63, Issue 11, pages 3213–3224, 10. Dezember 1930, Osaline veebiversioon (vaadatud 15.07.2013)
*1933. koos Paul György`i ja Richard Kuhniga, *Über das Vitamin B2*, Klinische Wochenschrift, 12. AUGUST 1933, Volume 12, Issue 32, pp 1241–1245, Osaline veebiversioon (vaadatud 15.07.2013)
*1934. koos Paul György`i ja Richard Kuhniga, *Flavine und Flavoproteine als Vitamin B2*. Hoppe-Seyler´s Zeitschrift für physiologische Chemie.Volume 223, Issue 5–6, Pages 241–244, ISSN (Online) 1437–4315, ISSN (Print) 0018-4888, DOI: 10.1515/bchm2.1934.223.5-6.241,Osaline veebiversioon (vaadatud 15.07.2013)
*1935. *Phospho-l-milchsäure*, Berichte der deutschen chemischen Gesellschaft (A and B Series), Volume 68, Issue 4, pages 670–673, 3. April 1935, DOI: 10.1002/cber.19350680421, Osaline veebiversioon (vaadatud 15.07.2013)
*1941. koos Theodor Lennartz`iga, *Thiocholesterin*, Berichte der deutschen chemischen Gesellschaft (A and B Series) Volume 74, Issue 1, pages 27–32, 8. Januar 1941, DOI: 10.1002/cber.19410740108, Osaline veebiversioon (vaadatud 15.07.2013)

## Eraelulist
*Mõnede allikate kohaselt oli Theodor Wagner-Jaureggi isa 1927.aasta Nobeli meditsiiniauhinna laureaat Julius Wagner-Jauregg.

## Viited
Usuvahetusliikumine

**Usuvahetusliikumine** (uuemas ajalookirjutuses ka **kirikuvahetusliikumine**, rahvapäraselt **keisri usku minek**) oli 1840. aastatel Liivimaa kubermangus ja 1880. aastatel Eestimaa kubermangu läänepoolsetel aladel aset leidnud sotsiaalne protestiliikumine, mille käigus siirdus märkimisväärne osa nende alade maaelanikkonnast õigeusku.

Usuvahetusliikumise peamiseks motiiviks on peetud eesti ja läti talupoegade lootusi parandada oma majanduslikku olukorda, omandades maad ja saavutades mõisakoormiste kergendamise. Samuti väljendus liikumises protest baltisaksa mõisnike ("sakste") kontrolli all olnud luterliku kiriku vastu. Mitmes piirkonnas kaasnes usuvahetusliikumisega ka väljarändamisliikumine – katsed rännata maa omandamiseks välja Venemaa hõredalt asustatud piirkondadesse. 

Rahvas ütles: "Vene papid on meiesugused, nad pole targemad kui meiegi, nendega on hää elada!"

Usuvahetusliikumisega kaasnes uute õigeusu koguduste avamine Balti kubermangudes Riia vikaarpiiskopkonnas (1836–1850):
*1846. aastal loodi Pärnu, Võru, Saaremaa ja Tartu praostkond, 
*1851. aastal Viljandi praostkond Liivimaa kubermangus. 

Usuvahetuse aktiivseimal perioodil 1845–1848 läks Pühima Valitseva Sinodi andmetel Liivimaa kubermangus õigeusku üle 110 222 talupoega, neist 62 898 lätlast ja 47 324 eestlast – kokku umbes 17% kubermangu elanikkonnast.

1865. aastal ühendati Riia piiskopkonnaga Eestimaa kubermangu õigeusu kogudused. 1866. aastal asutati Riia piiskopkonnas Tallinna vikaarpiiskopkond. Narva õigeusu kogudused jäid kuni Eesti iseseisvumiseni Peterburi piiskopkonda. 

Eestimaa kubermangus suurenes apostlikku õigeusku üleminek 1880. aastatel ning Tallinna vikaarpiiskopkonnas moodustati:
*1883. aastal loodi Haapsalu praostkond, 
*1886. aastal Tallinna praostkond ja 
*1897. aastal Rakvere praostkond.

Kui usuvahetusliikumine soovitud tulemusi ei andnud ja maaomanike tagakiusamine usku vahetanud talupoegade suhtes pigem kasvas, pöördus osa usku vahetanuid tagasi luterlusse. Seda protsessi nimetatakse rekonversiooniks. Kui esialgu toimus see mitteametlikult ja varjatult, sest õigeusust lahkumist takistasid Venemaa seadused, siis pärast 1905. aasta usuvabaduse dekreeti toimus see juba ametlikult.

## Vaata ka
*Usupuhastus ehk reformatsioon
*Õigeusu kirik Eestis
*Vene Õigeusu Kiriku Tallinna vikaarpiiskopkonna praostkondade ja koguduste loend (1721–1917)
*Vene Õigeusu Kiriku Tallinna vikaarpiiskopkond
*Eesti Apostlik-Õigeusu Kirik

## Viited

## Kirjandus
* Kruus, Hans. Talurahva käärimine Lõuna-Eestis XIX sajandi 40-ndail aastail. Tartu, Eesti Kirjanduse Selts, 1930.
* Rebane-Loone, Leida. Usuvahetuslik liikumine Läänemaal aa. 1883-1885. – Ajalooline Ajakiri, nr 2–4, 1933. Ilmunud ka eraldi väljaandena Tartus 1934.
Florence'i maakond

**Florence'i maakond** (*Florence County*) on maakond USA-s Lõuna-Carolina osariigis. Geograafilised koordinaadid on 34°02' N, 79°71' W.

Maakonna halduskeskus on Florence.

Maakonna pindala on 2082 km&sup2;, millest 10 km&sup2; moodustab veepindala.

Elanike arv oli 2010. aasta rahvaloenduse järgi 136 885. Aastal 2000 oli elanike arv 125 761.

## Naabermaakonnad

* Williamsburgi maakond (lõunas)
* Marioni maakond (idas)
* Dilloni maakond (põhjas)
* Marlboro maakond (põhjas)
* Darlingtoni maakond (loodes)

## Ajalugu

Florence'i maakond moodustati 1888. aastal. Maakond on saanud nime Florence Harllee järgi.

## Välislingid

* Florence'i maakonna koduleht (*inglise keeles*)
Ajalooallikad

**Ajalooallikad** on ehitised, esemed, kirja pandud tekstid ja suulised mälestused, millest on võimalik saada teadmisi mineviku sündmuste kohta. 

## Viited
Florence'i maakond (Wisconsin)

**Florence'i maakond** (*Florence County*) on maakond USA-s Wisconsini osariigis. Geograafilised koordinaadid on 45°85' N, 88°40' W.

Maakonna halduskeskus on Florence.

Maakonna pindala on 1288 km&sup2;, millest 24 km&sup2; moodustab veepindala.

2010. aasta rahvaloenduse andmetel oli seal 4423 elanikku. 2000. aastal oli elanike arv 5088.

## Naabermaakonnad

* Ironi maakond (põhjas)
* Dickinsoni maakond (idas)
* Marinette'i maakond (kagus)
* Foresti maakond (lõunas ja läänes)

## Ajalugu
Florence'i maakond moodustati 1882. aastal Marinette'i ja Oconto maakonna osadest.

## Kaitsealad
* Nicoleti metsakaitseala (osa)

## Välislingid
* Florence'i maakonna koduleht (*inglise keeles*)
Wardi maakond (Põhja-Dakota)

**Wardi maakond** (*Ward County*) on maakond USA-s Põhja-Dakota osariigis. Geograafilised koordinaadid on 48°22' N, 101°55' W.

Maakonna halduskeskus ja suurim linn on Minot.

Maakonna pindala on 5325 km&sup2;, millest 111 km&sup2; moodustab veepindala.

Elanike arv oli 2010. aasta rahvaloenduse järgi 61 675. Aastal 2000 oli elanike arv 58 975.

## Naabermaakonnad

* Renville'i maakond (põhjas)
* McHenry maakond (idas)
* McLeani maakond (lõunas)
* Mountraili maakond (läänes)
* Burke'i maakond (loodes)

## Ajalugu

Wardi maakond moodustati 3. aprillil 1885.

## Kaitsealad

* Des Lacs National Wildlife Refuge (osa)
* Hiddenwood National Wildlife Refuge (osa)
* Upper Souris National Wildlife Refuge (osa)

## Välislingid
* Wardi maakonna koduleht (*inglise keeles*)
Kreiskool

**Kreiskool** oli 19. sajandil Venemaa keisririigi (sh Eesti ala) kubermangude kreisi- ehk maakonnakeskuses olev 2–3 õppeaastaga riiklik poeglastekool, mis eelnes gümnaasiumile.

1802. aastal loodi Venemaa Rahvahariduse Ministeerium ja korraldati ümber kogu Venemaa keisririigi haridussüsteem. Ministeerium töötas välja uued koolikorralduse alused ja 5. novembril 1804 kinnitatud ülikoolidele alluvate õppeasutuste põhimäärus nägid ette igas kubermangulinnas ja maakonnalinnas, maakonna- ehk kreiskooli asutamise.

1820. aastal kinnitatud Tartu Keiserlikule Ülikoolile alluvate õppeasutuste statuut kaotas ühtluskooli põhimõtte ja sätestas seisuslikud koolid. Kreiskoolide ülesanne ei olnud enam õpilaste gümnaasiumi astumiseks ettevalmistamine, vaid tehnilise ja kaubandusliku hariduse andmine. Kreiskooli õppeaega lühendati: 3-klassilised koolid muutusid 2-klassiliseks ning 2-klassilised 1-klassilisteks. Pärnu ja Kuressaare kreiskoolis asutati lisaks põhiklassidele kolmas klass (selecta) nende jaoks, kes tahtsid edasi õppida gümnaasiumis. 

Venemaa keisri 4. veebruari (vkj. 24. jaanuari 1803) ukaasi alusel jaotati Venemaa õpperingkondadeks eesotsas kuraatoritega. Tartu õpperingkonda kuulusid Eesti-, Liivi- ja Kuramaa kubermang ja kuni 1812. aastani ka Viiburi kubermang. Tartu koolihalduspiirkonna keskuseks sai Tartu ülikool; selle eesotsas seisis Peterburis resideeriv kuraator. Kuraatori kantselei asus kuni 1835. aastani keisririigi pealinnas Peterburis, seejärel aga aastatel 1835–70 ja 1876–86 Tartus ning 1870–76 ja 1886–1915 Riias.  Kuraatorile allusid Tartu ülikool, kubermangugümnaasiumid, kreiskoolid, elementaarkoolid ja eraõppeasutused. 1837. aastani teostas kuraator järelevalvet talurahvakoolide üle, 1873 allutati talle Vene õigeusutunnistusse üle läinud talupoegade laste talurahvakoolid ja 1885 ka luteri talurahvakoolid.

Kreiskoolid reorganiseeriti 1872. aasta määruse alusel linnakoolideks ja 1913. aastal kõrgemateks algkoolideks.

## Vaata ka
*Tallinna Kreiskool
*Rakvere Kreiskool
*Paide Kreiskool
*Haapsalu Kreiskool, Kalda tänav 6
*Tartu Kreiskool
*Võru Kreiskool, hoone Seminari väljak 1
*Viljandi Kreiskool kreiskooli maja asus Viljandis nüüdse Johan Laidoneri platsi ääres
*Kuressaare Kreiskool, Pikk tänav 31 Kuressaare
*Valga Kreiskool, Kesk tänav 22
*Pärnu Kreiskool, Pargi tänav 1

## Viited

## Välislingid
*Kreisikoolist Eesti Ajalooarhiivi fondiloendis
Tasandikujõgi

**Tasandikujõgi** on jõgi, mis osaliselt või tervikuna voolab tasandikul. Väikese langu tõttu on tavaliselt selle jõe voolukiirus üsna väike. Enamasti voolab ta laias jõeorus (lammorus), kus ülekaalus on nõlvade kulutavad protsessid (küljeerosioon). Tasandikujõed sageli looklevad ehk meandeeruvad.

Jõgedel on sageli ülemjooksud mägijõed, aga kesk- ja alamjooksul on nad tasandikujõged.

## Vaata ka
*Mägijõgi